cyanic-selkie/wikianc huggingface dataset:
খ্রিস্টাব্দ
যিশুর জন্ম তারিখ
নাসরৎ এর যিশুর জন্মতারিখ সুসমাচার বা কোন ঐতিহাসিক লেখাপত্রে উল্লেখ নেই। কিন্তু অধিকাংশ গবেষক যিশুর জন্ম তারিখ হিসেবে ৬ খ্রিস্টপূর্ব থেকে ৪ খ্রিস্টপূর্বাব্দের মধ্যে ধারণা করে থাকেন। ঐতিহাসিক প্রমাণগুলো নির্দিষ্ট জন্ম সাল নির্ধারণের ক্ষেত্রে বেশ সমস্যাপূর্ণ, কিন্তু দুটি ভিন্ন পদ্ধতিতে যিশুর জন্ম তারিখ অনুমান করা সম্ভব — এক, সুসমাচারগুলোয় উল্লেখিত যিশুর জন্ম সংক্রান্ত ঐতিহাসিক ঘটনাগুলো বিশ্লেষণ করে এবং দুই, যিশুর পরিচার্যকের তারিখ নির্ধারণপূর্বক জন্ম তারিখ নির্ধারণ করে।
অন্যান্য সাল
খ্রিস্টীয় সাল নামক প্রথম ছয়টি শতাব্দীতে ইউরোপীয় দেশগুলো বর্ষ গণনার জন্য বিভিন্ন পদ্ধতি ব্যবহার করতো। সেগুলো হচ্ছে রোমান অধিনায়কীয় সাল, সম্রাটের শাসনের বর্ষ সাল এবং সৃষ্টির বছর গণনা।
যদিও ৫৪১ সালে সম্রাট প্রথম জাস্টিনিয়ান দ্বারা বাসিলিউসকে শেষ অরাজকীয় অধিনায়কীয় পদে নিয়োগ দেওয়া হয়, দ্বিতীয় কনস্টানুস (৬৪১-৬৬৮) পর্যন্ত পরবর্তী সম্রাটগণ গদিপ্রাপ্তির পর জানুয়ারির এক তারিখে অধিনায়কীয়দের নিয়োগ করতেন। জাস্টিনিয়ান ছাড়া সমস্ত সম্রাটরাই নিজেদের শাসন বর্ষ সহ রাজকীয় অধিনায়কীয় সাল ব্যবস্থা ব্যবহার করতেন। ৮৮৮ খ্রিস্টাব্দে ষষ্ঠ লিও কর্তৃক জারিকৃত নোভেল ৯৪ আইনের ফলে এই প্রথা বাতিল করা হয়।
জুলি হেইডেন
জুলি হেইডেন (জন্ম: আনুমানিক ১৮৫৭ - মৃত্যু: ২১ আগস্ট, ১৮৭৪) (কখনও কখনও জুলিয়া হেইডেন নামে পরিচিত), একজন আমেরিকান সতের বছর বয়সী কৃষ্ণাঙ্গ বিদ্যালয় শিক্ষিকা ছিলেন, যিনি টেনেসির কৃষ্ণাঙ্গ শিশুদের জন্য একটি স্কুলে শিক্ষকতা শুরু করার কয়েক দিনের মধ্যে শ্বেতাঙ্গ বর্ণবাদী সংগঠন হোয়াইট ম্যানস লীগের সদস্যদের দ্বারা খুন হন।
খ্রিস্টাব্দ
অন্যান্য সাল
আরেকটি গণনা ব্যবস্থা আলেকজান্দ্রিয়ার যাজক অ্যানিনিয়াস ৪০০ খ্রিস্টাব্দের দিকে প্রবর্তন করেছিলেন। এটি যিশুর জন্ম ঘোষণা জুলীয় বর্ষপঞ্জির ৯ খ্রিস্টাব্দের ২৫ শে মার্চ তারিখে প্রদর্শন করে যা ডায়োনিসিয়াসের নির্ধারিত তারিখের আট থেকে দশ বছর পরে। এই ব্যবস্থা বাইজেন্টাইন সাম্রাজ্যে জনপ্রিয় হলেও খুব বেশি ব্যবহৃত হতো না এবং এখনো ইথিওপিয়ায় ব্যবহৃত হয় যার ফলে গ্রেগরীয় ও ইথিওপীয় বর্ষপঞ্জির মাঝে ৭-৮ বছরের পার্থক্য দেখা যায়। মাক্সিমাস দ্যা কনফেসর, জর্জ সিন্সেলাস ও থিওফানেসের মত পঞ্জিকাবিদরা নিজেদের মতে পৃথিবী সৃষ্টির যুগ নির্ণয় করেছেন। এই পঞ্জিকা যুগ পদ্ধতির নাম সৃষ্টাব্দ (Anno Mundi, পৃথিবীর বর্ষ; যার আদ্যক্ষর ইংরেজিতে AM) যেখানে প্রথম বছর শুরু হয়েছে ২৫ মার্চ ৫৪৯২ খ্রিস্টপূর্বাব্দে। পরবর্তী যুগের বাইজেন্টাইন পঞ্জিকাবিদেরা সৃষ্টাব্দের প্রথম বছর বাইজেন্টাইন বর্ষপঞ্জির ১ সেপ্টেম্বর ৫৫০৯ খ্রিস্টপূর্বাব্দে নির্ধারণ করে। কোন নির্দিষ্ট সৃষ্টাব্দ পদ্ধতি পুরো খ্রিস্টীয় বিশ্ব জুড়ে প্রচলিত ছিলো না। ইউসেবিয়াস তার ঘটনাপঞ্জিতে আব্রাহামের জন্মের বছর ২০১৬ খ্রিস্টপূর্বাব্দে শুরু করেছেন (১ খ্রিস্টাব্দ = ২০১৭ আব্রাহামাব্দ বা অ্যানো আব্রাহামি)।
জুলি হেইডেন
প্রাথমিক জীবন এবং শিক্ষা
জুলি হেইডেন টেনেসির মৌরি কাউন্টির স্প্রিং হিলে বড় হয়েছেন। তিনি ন্যাশভিলের সেন্ট্রাল টেনেসি কলেজে পড়েন,  যা ছিল কৃষ্ণাঙ্গ শিক্ষার্থিদের জন্য স্থাপিত পাঠদানের জন্য শিক্ষক প্রশিক্ষণের একটি কলেজ।
হত্যা
জুলি হেইডেন কৃষ্ণাঙ্গ শিশুদের শিক্ষাদানের দায়ে শ্বেতাঙ্গ বর্ণবাদীদের হাতে খুন হয়েছিল। ন্যাশভিল থেকে টেনেসির ট্রাউসডেল কাউন্টি র হার্টসভিলে "কৃষ্ণাঙ্গদের শিক্ষিত করার জন্য" গমন করেছিলেন। সেই সময়ে কৃষ্ণাঙ্গদের পড়তে শেখানোকে "শ্বেতাঙ্গ নিয়ন্ত্রণকে চ্যালেঞ্জ করা হিসাবে" ব্যাখ্যা করা হয়েছিল"। হত্যার সময়, জুলি হেইডেন এমেরি লো এবং তার স্ত্রী পিঙ্ক-এর সাথে একজন বোর্ডার হিসাবে অবস্থান করছিলেন। হার্টসভিলায় তার আগমনের তিন দিন পর, ২১ আগস্ট মাঝরাতে ২:০০ টায়, লোয়ের বাড়িতে হোয়াইট ম্যানস লীগের সদস্যরা আক্রমণ করে, তার সাথে সাক্ষাৎ করতে চায় জানিয়ে ঘরের বাইরে আসতে বলে, বাড়ির ভিতর তাড়া করে এবং গুলি করে হত্যা করে।  আমেরিকার তৎকালীন রাজনৈতিক সাময়িকপত্র হারপার'স উইকলির মতে, "তার হত্যাকারীরা পালিয়ে গেছে, অথবা জুলিয়া হেডেনের মৃত্যুর প্রতিশোধ নেওয়ার সম্ভাবনা নেই, যদি না জাতি হোয়াইট ম্যানস লিগ নির্মূলের উপর জোর না দেয়।"
খ্রিস্টাব্দ
অন্যান্য সাল
স্পেন ও পর্তুগাল স্পেনীয় সাল ব্যবহার করতো (আরেক নাম সিজারদের সাল), যার প্রথম বছর শুরু হয় ৩৮ খ্রিস্টপূর্ব থেকে। ১৪২২ খ্রিস্টাব্দে পর্তুগাল ইউরোপের শেষ ক্যাথলিক সম্প্রদায় হিসেবে খ্রিস্টাব্দ পদ্ধতি গ্রহণ করে।
জুলি হেইডেন
প্রতিক্রিয়া ও বিচার
১৮৭৪ সালের আগস্টে, রিপাবলিকান ব্যানার জুলি হেইডেন হত্যা সংক্রান্ত একটি প্রতিবেদনে উল্লেখ করে যে জননির্দেশনা তত্ত্বাবধায়ক, কর্নেল জন ফ্লেমিং, ট্রাউসডেল কাউন্টির তত্ত্বাবধায়ক রবার্ট এস স্মিথকে হত্যার বিষয়ে একটি প্রতিবেদন দিতে অনুরোধ করেছিলেন। একই বছর সেপ্টেম্বরে, জুলি হেইডেনের পরিবারের মূল আবাস স্প্রিং হিলের কৃষ্ণাঙ্গ নাগরিকরা, টেনেসির গভর্নর জন সি ব্রাউনকে হত্যাকারীদের খুঁজে বের করতে এবং গ্রেপ্তারের জন্য আবেদন করেছিল। টেনেসির প্রশাসক প্রত্যেক খুনীকে ধরার জন্য মাথাপিছু ৫০০ ডলার পুরস্কার ঘোষণা দিয়েছিলেন।
খ্রিস্টাব্দ
অন্যান্য সাল
শহিদী সাল আরেকটি পঞ্জিকা সাল যার বর্ষ ২৮৪ খ্রিস্টাব্দে ডিওক্লেটিয়ান নামক খ্রিস্ট ধর্মালম্বীদের উপর চরম নির্যাতনকারীর গদিপ্রাপ্তির বছর থেকে শুরু হয়। এটি আলেক্সান্দ্রীয় কিবতীয় সনাতনপন্থী মণ্ডলী দ্বারা ব্যবহৃত হতো এবং এখনো তাদের দ্বারা প্রাতিষ্ঠানিকভাবে ব্যবহৃত হয়ে আসছে। এটি ইথিওপীয় সনাতনী খ্রিস্টীয় সম্প্রদায়ও ব্যবহার করতো। আরেকটি পঞ্জিকা যুগ ব্যবস্থা ছিলো যা যীশুর ক্রুশারোহণের বছর থেকে শুরু হয় যার বর্ষ হিসেবে প্রথমদিকে হিপোলাইটাস ও টারটুলিয়ানরা ২৯ খ্রিস্টাব্দ বিশ্বাস করতেন বলে বিভিন্ন মধ্যযুগীয় কাগজপত্রে উল্লেখ রয়েছে।
জুলি হেইডেন
প্রতিক্রিয়া ও বিচার
জুলি হেইডেন হত্যা মামলায় প্যাট লায়ন্স এবং জে বোয়েন সন্ডার্সের বিরুদ্ধে অভিযোগ দায়ের করা হয়েছিল। বিচার চলাকালীন, সন্ডার্স স্বীকার করেছিল যে তিনি দুইজন কৃষ্ণাঙ্গ মানুষকে হত্যা করেছিলেন। ১ সালের অক্টোবরে আসামিরা ৩৫০০ ডলারের জামিনে মুক্তি পায়।
খ্রিস্টাব্দ
সি.ই ও বি.সি.ই
লাতিন ভাষায় খ্রিস্টাব্দের বিকল্প হিসেবে ভুলগারিস এরাই, "ভুলগার এরা" (১৬৩৫ খ্রিস্টাব্দে ইংরেজিতে প্রাপ্ত), "ক্রিস্টিয়ান এরা" (বাংলায় খ্রিস্টীয় সাল; ১৬৫২ সালে ইংরেজিতে প্রাপ্ত), "কমন এরা" (১৭০৮ সালে ইংরেজি ভাষায়), এবং "কারেন্ট এরা" ব্যবহার করা হয়েছে। ১৮৫৬ খ্রিস্টাব্দ থেকে, বিকল্প শব্দ সংক্ষেপ সি.ই ও বি.সি.ই কখনো কখনো এডি ও বিসির স্থানে লেখা হয়।
জুলি হেইডেন
কিংবদন্তি
অ্যালান ফ্রাইডল্যান্ডার এবং রিচার্ড অ্যালেন গারবারের তাদের ওয়েলকামিং রুইনঃ দ্য সিভিল রাইটস এক্ট অব ১৮৭৫ গ্রন্থে জুলি হেইডেন সম্পর্কে আমেরিকার "দক্ষিণাঞ্চলীয় সহিংসতার 'পোস্টার চাইল্ড' হয়েছিলেন" মর্মে মন্তব্য করেছেন।
খ্রিস্টাব্দ
সি.ই ও বি.সি.ই
কমন/কারেন্ট এরা (সি.ই) শব্দাংশ তাদের দ্বারা ব্যবহৃত হয় যারা অধর্মীয় বাক্যাংশ ব্যবহারে আগ্রহী। উদাহরণস্বরূপ, কিউনিংহাম ও স্টের (১৯৯৮) লিখেছেন যে "বি.সি.ই./সি.ই. […] যিশু খ্রিস্টের প্রতি বিশ্বাসের চিহ্ন বহন করে না এবং সেজন্য এই দুটি প্রচলিত বি.সি/এ.ডি এর চাইতে আন্তঃধর্মীয় সংলাপের জন্য অধিক উপযুক্ত।" এর উপর ভিত্তি করে চীনা প্রজাতন্ত্র মিঙ্গু সাল গ্রহণ করে কিন্তু আন্তর্জাতিক কাজে পশ্চিমা বর্ষপঞ্জি ব্যবহার করা হয়। এর অনূদিত অর্থ হচ্ছে । পরবর্তীতে ১৯৪৯ সালে গণপ্রজাতন্ত্রী চীন যেকোন জাতীয় ও আন্তর্জাতিক কাজে   গ্রহণ করে।
শূন্য বর্ষহীন পঞ্জিকা সাল
খ্রিস্টাব্দ বর্ষ সংখ্যা পদ্ধতিতে, হোক সেটা জুলীয় বর্ষপঞ্জি কিংবা গ্রেগরীয় বর্ষপঞ্জি, ১ খ্রিস্টাব্দের পূর্বে ১ খ্রিস্টপূর্ব আসে এবং কোন শূন্য বর্ষ থাকেনা। নতুন শতাব্দী, সহস্রাব্দ বা যুগ শূন্য বর্ষ থেকে নাকি ১ থেকে শুরু হয়েছে সেটা নিয়ে প্রচুর বিতর্ক হয়েছে।
গণনার সুবিধার্থে জ্যোতির্বিজ্ঞানীয় বর্ষ সংখ্যা পদ্ধতি ও আইএসও ৮৬০১ সুস্পষ্ট অবস্থানগত বছর সংখ্যার উপর ভিত্তি করে যার ফলে ১ খ্রিস্টাব্দ = বর্ষ ১, ১ খ্রিস্টপূর্ব = বর্ষ ০ (শূন্য বর্ষ), ২ খ্রিস্টপূর্ব = -১, ইত্যাদি এভাবে বর্ষ সংখ্যা লেখা হয়। সাধারণ অর্থে প্রাচীন তারিখগুলো জুলীয় বর্ষপঞ্জিতে দেখানো হলেও আইএসও ৮৬০১ গ্রেগরীয় বর্ষপঞ্জি ব্যবহার করে এবং জ্যোতির্বিজ্ঞানীরা উদ্দেশ্য অনুযায়ী বিভিন্ন পদ্ধতি ব্যবহার করতে পারে। আর তাই শূন্য বা ঋণাত্মক বর্ষ ব্যবহারকারী তারিখগুলো খ্রিস্টাব্দ বা খ্রিস্টপূর্বাব্দে রূপান্তরের পূর্বে ভালোভাবে বিবেচনা করে নেওয়াটা প্রয়োজন।
সিরাজুল হোসেন খান
সিরাজুল হোসেন খান (১৭ জুলাই ১৯২৬ - ১৮ ফেব্রুয়ারি ২০০৭) বাংলাদেশর জাতীয় পার্টির রাজনীতিবিদ ছিলেন। তিনি তথ্য, শ্রম ও কর্মসংস্থান, মৎস্য ও প্রাণী সম্পদ মন্ত্রী হিসেবে দায়িত্ব পালন করেন। তিনি হবিগঞ্জ-২ আসন থেকে ১৯৮৬ সালে জাতীয় পার্টি থেকে সংসদ সদস্য নির্বাচিত হয়েছিলেন।
জন্ম ও পারিবারিক জীবন
সিরাজুল হোসেন খানের জন্ম ১৭ জুলাই ১৯২৬ সালে তৎকালীন ব্রিটিশ ভারতের পূর্ব বাংলার সিলেটের হবিগঞ্জের বানিয়াচং এ (বর্তমান বাংলাদেশ) বিখ্যাত রাজনৈতিক পরিবারে। ১৯৫০ সালে তিনি এমএ পাশ করেন।
অণ্ডাল বিমাননগরী
অন্ডাল বিমাননগরী বা অন্ডাল এযরোট্রপলিস হল ভারত এর পশ্চিম বর্ধমান জেলার দুর্গাপুর মহকুমায় গড়ে ওঠা একটি বিমাননগরী। এটি নির্মাণ করেছে সিঙ্গাপুর এর চাঙ্গি এয়ারপোর্ট ইন্টারনেশনাল ও পশ্চিমবঙ্গএর বেঙ্গল এয়াট্রোপোলিস প্রোজেক্ট লিমিটেড বা বিএপিএল। বিমাননগরীটি মোট ২১৮৪ একর জমি নিয়ে গড়ে উঠেছে। এই বিমাননগরীর আসল নাম "সুজলম্ দ্য স্কাইসিটি"। এখানে বেসরকারি ভাবে কাজী নজরুল ইসলাম আন্তর্জাতিক বিমানবন্দর গড়ে উঠেছে। এটিই ভারতের প্রথম বেসরকারি বিমানবন্দর। বিমানবন্দরটি ৬০০ একর জমি নিয়ে গড়ে উঠেছে।বিমাননগরীর বাকি জমিতে আবাসন ,আইটি হাব ও লজিস্টিক হাব গড়ার কথা রয়েছে। এই বিমাননগরী দুর্গাপুর এর উপকন্ঠেই গড়ে উঠছে। বিমাননগরীটি থেকে দুর্গাপুর ১৫ কিলোমিটার ও আসানসোল ২৫ কিলোমিটার দূরে অবস্থিত। লকডাউনের পরে আবার নতুন করে বিমান পরিষেবা চালু হয়েছে।
হুটকি শিরা
হুটকি শিরা হচ্ছে একধরনের শুটকির তরকারি যা শাকসবজি, মাছ বা চিংড়ি দিয়ে রান্না করা হয়। এটি তেল বা চর্বি ছাড়া, শুধুমাত্র মৌসুমি শাকসবজি, যেমন: লাউপাতা, বেগুন ইত্যাদি দিয়ে তৈরি করা হয়। কয়েকটি ভিন্ন ভিন্ন ধাঁচে রান্না করা এই খাবার সিলেট অঞ্চলে খুবই জনপ্রিয়।
ব্যুৎপত্তি
বাংলায় শুটকি বলা হলেও যেকোন ধরনের শুটকিকে সিলেটিতে হুটকি বলে। শিরা বলতে তরকারির ঝোলকে বোঝানো হয়। অর্থাৎ, হুটকি শিরা মানে শুটকির তরকারি।
প্রকারভেদ
মৌসুমী সবজির উপর ভিত্তি করে বিভিন্ন জাতের হুটকি শিরা করা হয়। এর মধ্যে রয়েছে লতা, মূলা, বেগুন, মুকি ইত্যাদি। মুকির হুটকি শিরা এই রেসিপিটির একটি আঞ্চলিক সংস্করণ। এটি তৈরিতে ঐতিহ্যগতভাবে হিদল ব্যবহার করা হয়, তবে হিদলের অনুপস্থিতিতে লটিয়াও ব্যবহার করা যেতে পারে।
প্রস্তুতকরণ
হুটকি শিরা সাধারণত হিদল হুটকি, ছেঁচা রসুন, অল্প পরিমাণে পেঁয়াজ বাটা, আলু, শাকসবজি, বেগুন, লাল মরিচ, গুঁড়ো মরিচ, লবণ ও হলুদ এবং মৌসুমী শাকসবজি যা পাওয়া যায় তা দিয়ে তৈরি করা হয়। প্রথমে শুটকি ঠাণ্ডা জলে ভিজিয়ে রাখা হয়। হাঁড়িতে পেঁয়াজ, রসুন, মশলা বাটা, লবণ এবং চিংড়ি দেয়া হয়। এরপর এটি ঢেকে দিয়ে উচ্চ তাপে রান্না করা যায়। উচ্চ তাপে রান্না করার সময় বেশ কয়েকবার নেড়েচেড়ে দিতে হয়। এরপরে কুমড়া এবং বেগুন দেয়া হয়। জল দিয়ে পাত্রটি পূর্ণ করে আরো কয়েক মিনিটের জন্য রান্না করা হয়। অবশেষে নাগা মরিচ দিয়ে আবার নেড়ে দেয়া হয়।
মাশা এবং বিয়ার
মাশা এবং বিয়ার (Маша и Медведь, Masha i Medved') একটি জনপ্রিয় রাশিয়ার কার্টুন। কার্টুনটি রচনা করেছেন ওলেগ কুজোকোভ আর প্রযোজনা করেছে অ্যানিমাকর্ড অ্যানিমেশন স্টুডিও (মস্কো, রাশিয়া)। কার্টুনটি প্রচলিত শিশুতোষ লোক-কাহিনীর ছায়া অবলম্বনে নির্মাণ করা হয়েছে। কার্টুনটিতে মাশা নামের ছোট্ট একটি মেয়ের নানা দুষ্টুমি এবং পিতৃতুল্য ভালুক, যে তাকে সকল বিপদ থেকে রক্ষা করে সেই কাহিনী বর্ণনা করা হয়েছে। কার্টুনটির প্রথম পর্ব "হাও দে মেট" বা "কীভাবে তারা পরিচিত হল" ২০০৯ সালের ৭ই জানুয়ারি মুক্তি পায়।
কার্টুনটি এখন পর্যন্ত প্রায় ২৫টি ভাষায় অনূদিত হয়েছে এবং ১২০টিরও বেশি দেশে সম্প্রচারিত হয়েছে।
কার্টুনটির অনেকগুলো পর্ব ইউটিউব এ জনপ্রিয়তা পেয়েছে; যার মাঝে "রেসিপি ফর ডিজাস্টার" অন্যতম। পর্বটি ইউটিউবে ১.৮৮ বিলিয়ন বার দেখা হয়েছে। যা একে সাইটটির ষষ্ঠ সর্বাধিক প্রদর্শিত ভিডিও হিসেবে স্থান দিয়েছে। অন্যান্য পর্বগুলোর মধ্যে ৩০০ মিলিয়ন এর অধিক দেখা পর্বগুলোর মধ্যে "বোন অ্যাপেতিত" (৬৮০ মিলিয়নের বেশি), "লন্ড্রি ডে" (৬৭০ মিলিয়নের বেশি), "লা ডলচে ভিতা" (৫৪০ মিলিয়ন), "দি ফাউন্ডিং" (৪৯০ মিলিয়ন), "হোকাস-পোকাস" (৪০০ মিলিয়ন), "টু মাচ" (৩৯০ মিলিয়ন), "লিটল কাজিন" (৩৬০ মিলিয়ন) এবং "ওয়ান, টু, থ্রি! লাইট দি খ্রিস্টমাস ট্রি" (৩৫০ মিলিয়ন) এর  বেশিবার দেখা হয়েছে।
কার্টুনটি দুই সিজনে বিভক্ত, প্রতি সিজনে পর্ব রয়েছে ২৬টি। সম্প্রতি তৃতীয় সিজনের প্রথম তিনটি পর্ব মুক্তি পেয়েছে এবং আরও ২৩ পর্বের কাজ চলছে যা আগামী তিন বছর জুড়ে প্রচার হবে।
কার্টুনটির ইংরেজি সংস্করণের মাশা চরিত্রে কণ্ঠ দিয়েছেন এলসি ফিসার।
কাহিনী
রাশিয়ার এক গহীন বনে বসবাস করে মাশা। তার বাড়িতে সে ছাড়াও রয়েছে একটি শুকুর, ছাগল এবং কুকুর। মাশা, পুরো বনের অন্যান্য প্রাণীদেরকে তার সাথে খেলতে বাধ্য করে বলে সবাই তাকে বেশ ভয় পায়। এক সুন্দর সকালে মাশা হঠাৎ তার বাড়ির সামনে একটি সুন্দর প্রজাপতি দেখে, এবং তাকে ধরতে চেষ্টা করে এবং প্রজাপতির পেছন পেছন ভালুকের বাসার ভেতর ঢুকে পরে। এই সময় ভালুক মাছ ধরতে বাইরে ছিল। যাই হোক খোলা বাসায় খেলতে খেলতে মাশা তা প্রায় উল্টা-পাল্টা করে ফেলে। ভালুক বাসায় ফিরলে অবস্থা দেখে মাশাকে তার বাসা থেকে বের করে দেয়ার চেষ্টা চালালে ব্যার্থ হয় এবং দুইজনের মধ্যে বন্ধুত্ব হয়ে যায়।
প্রতিটি পর্বে মাশাকে বুদ্ধিমান, দয়ালু কিন্তু দুষ্টু প্রকৃতির মিষ্টি মেয়ে হিসেবে দেখানো হয়েছে। সে নানা মজাদার ঘটনার মধ্যে দিয়ে তার পৃথিবীকে চিনে নিতে শুরু করেছে। প্রতি পর্বে মাশাকে দেখানো হয়েছে জেদী এবং অস্থীর চরিত্রের, এদিকে বিরাট হৃদয়ের ভালুক সবসময় মাশাকে বিপদ থেকে রক্ষা করতে গিয়ে নিজেই মাশার দুষ্টুমির খপ্পরে পরে যায়। মাশা আর ভালুক ছাড়াও কার্টুনটিতে সহচরিত্র হিসেবে রয়েছে, পেঙ্গুইন - ডাশা, একটা ছোট পান্ডা, দুইটা নেকড়ে, একটা বাঘ, একটা মেয়ে ভালুক, একটা খড়গোশ, কাঠবিড়ালি, হেজহগ, রোজি নামের একটা শুকর, ছাগল এবং একটি কুকুর।
সূত্র
মাশা এবং ভালুক কার্টুনটির পরিচালক ডেনিস শেরভায়াস্টভ বলেন,"এক বাস্তব চরিত্রের উপর ভিত্তি করে মাশাকে তৈরি করা হয়েছে ... ১৯৯০ সালে কল্পকাহিনীটির পরিচালক ওলেগ কুজোভকভ ছুটিতে ছিলেন, তিনি সমুদ্র তীরে একটি ছোট্র মেয়েকে দেখতে পান। শিশুটি এতটাই চটপটে এবং মুখরা ছিল যে সে যেকোন অচেনা মানুষের সাথে কথা বলতে পারতে এবং তাদের সাথে দাবা খেলতে বা স্নান করতে যেত। কিন্তু কিছুদিন পরে দেখ গেল মেয়েটার কাছ থেকে সবাই লুকিয়ে থাকতে চাইত..."
প্রোডাকশন
কার্টুনটির নির্মাণ ভার ২০০৮ সাল থেকে অ্যানিমাকর্ড অ্যানিমেশন স্টুডিওর উপরে রয়েচ্ছে। প্রতিটি পর্বের দৃশ্য রচনার ভার রয়েছে এর শ্রষ্ঠা ওলেগ কুজোভকভের উপর। গল্পের উপর ভিত্তি করে বাকি অংশ তৈরি করা হয় এবং সাধারণত প্রতিটি পর্বের জন্য কমপক্ষে ২০০০টি স্লাইড তৈরি করা হয়। গল্প নির্বাচিত হওয়ার পর টুডি অ্যানিমেশনের কাজ শুরু হয়, এই সময় প্রতিটি পর্বের প্রতিটি দৃশ্যে কতখানি সময় ব্যয় হবে এবং চরিত্রগুলো কীভাবে একে অপরের সাথে যোগাযোগ করবে তা নির্ধারণ করা হয়। সবকিছু ঠিক থাকলে কার্টুনটির ডাবিংয়ের কাজ শুরু হয়।
থ্রিডি-অ্যানিমেশন
ডাবিং এর পরে শুরু হয় থ্রিডি-অ্যানিমেশনের কাজ।
কণ্ঠস্বর
কার্টুনটিতে মাশা, তার কাজিন এবং ফাদার ফ্রস্ট মাত্র এই তিনটি চরিত্র কথা বলে। অন্যান্য চরিত্রগুলো মূক অভিনয় বা শব্দ এর মাধ্যমে যোগাযোগ করে। মাশা চরিত্রে কণ্ঠস্বর দিয়েছে অ্যালিনা কুকুশকিনা (রাশিয়া)। অ্যালিনা যখন মাশার জন্য কাজ শুরু করে তখন তার বয়স ছিল মাত্র ৬ বছর। সাত বছর পর ২০১৫ সালে অ্যানিমাকর্ড স্টুডিও জানিয়েছে নতুন পর্বগুলোতে মাশা চরিত্রে কণ্ঠস্বর দিবেন ভার্ভারা সারান্তেসেভা নামের আরেক ছয় বছরের বাচ্চা।
ইংরেজি সংস্করণে মাশা চরিত্রে কণ্ঠ দিয়েছেন এলসি ফিশার (পর্ব ১-২৬), রেবেকা ব্লুম (পর্ব ২৭-৩৯) এবং অ্যাঞ্জেলিকা কিমি (পর্ব ৪০-৫২)।
সংগীত
প্রতি পর্বে আবহাওয়া সংগীত রচনা করেছেন রাশিয়ার সুরকার ভাসিলি বোগাতিরেভ।
পুরস্কার ও স্বীকৃতি
এছাড়াও - কার্টুনটির ইউটিউব চ্যানেল - মাশামেডভেডটিভী - সবসময় বিশ্বের পঞ্চম জনপ্রিয় ইউটিউব চ্যানেল হিসেবে পরিচিত।
মোবাইল অ্যাপ
২০১১ সালের অগাস্ট মাসে অ্যাপ মিনিষ্ট্রি প্রথম "মাশা অ্যান্ড দি বিয়ার" নামে মোবাইল অ্যাপ বের করে। প্রতিষ্ঠানটি পরবর্তীতে ২০১৩ সালে প্রথম মোবাইল গেম "মাশা অ্যান্ড দি বেয়ারঃ সার্চ অ্যান্ড রেস্কিউ" বের করে। পরবর্তীতে মাশা এবং বিয়ার চরিত্রের উপর ভিত্তি করে নানা গেম এবং অ্যাপ্লিকেশন বের করেছে ইন্ডিগো কিডস, পিএসভি স্টুডিও, নোভি ডিস্ক।
স্পিন-অফ
মাশার গল্প নামে নেটফ্লিক্স এ আরেকটি স্পিন-অফ সিরিজ প্রচারিত হয়। এই অনুষ্ঠানে মাশা (বয়স্ক এক মহিলা) রাশিয়ার ক্লাসিক রূপকথার গল্প তার খেলনাগুলোর কাছে বলে। যদিও, গল্পগুলো মাশা নিজের মত পরিবর্তন করে। মাশার গল্প ছাড়াও মাশার স্পুকি স্টোরিজ নামে আরেকটি অনুষ্ঠান যুক্তরাজ্যের কার্টুনিতো ও নেটফ্লিক্সে প্রচারিত হয়।
কাঞ্জিভাই তালপদ
কাঞ্জিভাই রায়ভাই তালপাদে একজন ভারতীয় রাজনীতিবিদ। ২০০৭ গুজরাত বিধানসভা নির্বাচনে তিনি সফল হন এবং ভারতের গুজরাত রাজ্যের দ্বাদশ গুজরাত বিধানসভার সদস্য হন। তিনি ২০০৭ থেকে ২০১২ সাল পর্যন্ত ভারতীয় জাতীয় কংগ্রেসের প্রার্থী হসাবে ধোলকা আস থেকে বিধায়ক হয়েছিলেন।
আরতুগ্রুল
আরতুগ্রুল (ارطغرل; ১১৯১/১১৯৮, আহলাত – ১২৮১, সুগুত) যিনি আরতুগ্রুল গাজি নামে পরিচিত ছিলেন। উসমানীয় সাম্রাজ্যের প্রতিষ্ঠাতা প্রথম উসমানের পিতা। তিনি ওঘুজ তুর্কিদের কায়ি গোত্রের নেতা ছিলেন। বাইজেন্টাইনদের বিরুদ্ধে রোমের সেলজুকদের সাহায্যার্থে আরতুগ্রুল মার্ভ‌ থেকে আনাতোলিয়ায় আসেন। এ সময় তিনি বেশ কিছু ধারাবাহিক ঘটনার মাধ্যমে তিনি উসমানীয় সাম্রাজ্য সৃষ্টিতে নেতৃত্ব দেন। তার ছেলে প্রথম উসমান এবং ভবিষ্যৎ বংশধরদের মত তাকেও গাজী উপাধিতে সম্বোধন করা হয়, যা দ্বারা ইসলামের জন্য লড়াই করা বীর যোদ্ধাদের বোঝায়।
জীবনী
১২৩০ সালে তিনি ওঘুজ তুর্কিদের কায়ি গোত্রের নেতৃত্ব লাভ করেন। বাইজেন্টাইনদের বিরুদ্ধে সেলজুকদের সহকারী হওয়ার ফলশ্রুতিতে তিনি নেতৃত্ব পান। রোমের সেলজুক তুর্কি প্রথম কায়কোবাদ কর্তৃক তিনি আঙ্গোরার(বর্তমান আঙ্কারা) নিকট কারাকা ডাগের ভূমি লাভ করেন। একটি সূত্রমতে আরতুরুল সেলজুকদের নেতার ভূমি প্রদানের কারণ ছিল যাতে আরতুগ্রুল বাইজেন্টাইন বা অন্যান্য প্রতিপক্ষের কাছ থেকে আসা হামলা প্রতিহত করতে পারেন। পরবর্তীতে তিনি সুগুত গ্রাম ও একে ঘিরে থাকা জায়গা লাভ করেন যা ১২৩১ সালে তিনি জয় করেছিলেন। এই গ্রামটি ১২৯৯ সালে তার পুত্র সুলতান উসমান গাজী খান কর্তৃক উসমানীয় সাম্রাজ্যের রাজধানীতে পরিণত হয়। তার আরও দুই পুত্র হলেন সাবজি বে এবং গুন্দুজ বে। alt=|কেন্দ্র|থাম্ব|412x412পিক্সেল|আরতুগ্রুল গাজীর সমাধি
উত্তরাধিকার
উনিশ শতকে উসমানীয় নৌবাহিনীর একটি জাহাজকে তার নামে নামকরণ করা হয়। তুর্কমেনিস্তানের আশখাবাদে অবস্থিত আরতুগ্রুল গাজী মসজিদটিও তার নামে নামকরণ করা হয়েছে। তুরস্কের দিরিলিস: আরতুগ্রুল নামক টিভি ধারাবাহিকে এনজিন আলতান দোজায়তান আরতুগ্রুল গাজীর ভূমিকায় অভিনয় করেন।
ফজলুল হক মুসলিম হল
ফজলুল হক মুসলিম হল ঢাকা বিশ্ববিদ্যালয়ের অন্যতম প্রাচীন আবাসিক হল।
ইতিহাস
ফজলুল হক মুসলিম হল ১৯৪০ সালে প্রতিষ্ঠিত হয় এবং অবিভক্ত বাংলার প্রাক্তন প্রধানমন্ত্রী একে ফজলুল হকের নামে এর নামকরণ করা হয়। ফজলুল হক ঢাকা বিশ্ববিদ্যালয় প্রতিষ্ঠায় প্রধান ভূমিকা পালন করেছিলেন। ১৬ জুন ১৯৭২ সালে, ঢাকা বিশ্ববিদ্যালয়ের সিন্ডিকেট হলের নাম থেকে "মুসলিম" শব্দটি সরিয়ে দেয়। এ সিদ্ধান্তকে আদালতে চ্যালেঞ্জ জানিয়েছিলেন অ্যাডভোকেট শামসুল আলম। ২০০৪ সালের ১ মার্চ, বাংলাদেশ হাই কোর্ট বিশ্ববিদ্যালয় কর্তৃপক্ষকে হলের নামে "মুসলিম" অন্তর্ভুক্ত করে মূল নামটি পুনঃস্থাপনের নির্দেশ দেয়।
ভাষাবিদ ডাঃ মুহম্মদ শহীদুল্লাহ হলের প্রথম প্রাধ্যক্ষ ছিলেন। প্রফেসর ডাঃ শাহ মোঃ মাসুম হলের বর্তমান প্রাধ্যক্ষ ।
সু্যোগ - সুবিধা
হলটি দুটি আবাসিক ভবন নিয়ে গঠিত:
হলটিতে বিভিন্ন বিষয়ের বই নিয়ে একটি পাঠাগার রয়েছে। গ্রন্থাগারটি অনাবাসিকসহ আবাসিক শিক্ষার্থীদের জন্য প্রতি কার্যদিবসে উন্মুক্ত থাকে। বিশ্ববিদ্যালয়ের তহবিল থেকে প্রতি শিক্ষাবর্ষে নতুন বই কেনা হয়।
প্রতি বছর বার্ষিক খেলাধুলার আয়োজন করা হয়।
হল সংগঠন
১৪ই ডিসেম্বর বুদ্ধিজীবী দিবসে একমাত্র এই হলেই রাত ১২ ঘটিকায় পুরো হল জুড়ে মোমবাতি প্রজ্জ্বলন করে বুদ্ধিজীবীদের স্মরণ করা হয়।
ফজলুল হক মুসলিম হলে বিতর্ক সংগঠন এফ. এইচ হল ডিবেটিং ক্লাব বার্ষিক জাতীয় বিজ্ঞান বিতর্ক উৎসব আয়োজন করে।
"একের রক্ত অন্যের জীবন,রক্তই হোক আত্নার বাঁধন"- এই স্লোগান কে লালন করে স্বেচ্ছায় রক্তদাতাদের সংগঠন 'বাঁধন ' এর ইউনিট রয়েছে এই হলে। 'ফজলুল হক মুসলিম হল বাঁধন ইউনিট' কে বাঁধন সংগঠটির আতুরনিবাস বলা হয়।
আকরাম আহমেদ
জন্ম ও শিক্ষাজীবন
১৯৪৬ সালের ৯ জানুয়ারি তিনি যশোর জেলার এক সম্ভ্রান্ত মুসলিম পরিবারে জন্মগ্রহণ করেন তিনি। আকরাম আহমেদের পৈতৃক বাড়ি চুয়াডাঙ্গা জেলার দামুরহুদা উপজেলার গাছঘাট গ্রামে। স্বাধীনতার পর তিনি বাংলাদেশ বিমানে চাকরি করেন। তার বাবার নাম মেজবাউদ্দীন আহমেদ এবং মায়ের নাম মাফিয়া খাতুন। তার স্ত্রীর নাম লায়লা আহমেদ। তাঁদের এক মেয়ে রয়েছে।
ফজলুল হক মুসলিম হল
রাজনৈতিক সংগঠন
বাংলাদেশ ছাত্রলীগের প্রতিষ্ঠাকালীন হল হিসাবে সারা দেশে এই হলের সুনাম রয়েছে। তবে বিভিন্ন সময় হলে ছাত্রলীগের নেতাকর্মীরা ছাত্র নির্যাতনের ঘটনা ঘটিয়েছে। এছাড়া তাদের নামে চাঁদাবাজি এবং সিট দখল কেন্দ্রিক মারামারি ও সংঘর্ষ ঘটনাও রয়েছে।
আকরাম আহমেদ
কর্মজীবন
১৯৬৭ সালে ক্যাপ্টেন আকরাম আহমেদ, কমার্শিয়াল পাইলট লাইসেন্সপ্রাপ্ত হন। ১৯৬৮ সালের এপ্রিল মাসে তিনি পাকিস্তান ইন্টারন্যাশনাল এয়ারলাইন্সে বৈমানিক হিসেবে যোগদান করেন। ১৯৭১ সালে আকরাম আহমেদ পূর্ব পাকিস্তান উদ্ভিদ রক্ষা বিভাগে কাজ করতেন। সেই সময়ে আকাশ থেকে বনে ওষুধ ছিটিয়ে পোকা দমনের জন্য উদ্ভিদ রক্ষা বিভাগের নিজস্ব বিমান (ক্রপ ডাস্টার) ছিল। মুক্তিযুদ্ধ শুরু হলে মে মাসে ঢাকা থেকে পালিয়ে ভারতে যান। সেখানে খালেদ মোশাররফের (বীর উত্তম) সঙ্গে দেখা করে স্থলযুদ্ধে অংশ নেওয়ার আগ্রহ প্রকাশ করেন। খালেদ মোশাররফ তাকে কিছুদিন আগরতলায়ই অপেক্ষা করতে বলেন। কয়েক মাস পর গঠিত হয় মুক্তিবাহিনীর বিমান শাখা। তখন তাতে তাকে অন্তর্ভুক্ত করা হয়। আকরাম আহমদ চট্টগ্রামের অপারেশনের পর সিলেটের আশপাশে বিভিন্ন স্থানে প্রায় ১২টির মতো আক্রমণে অংশ নেন।
মুক্তিযুদ্ধে ভূমিকা
১৯৭১ সালের ২ ডিসেম্বর মধ্যরাতে সন্ধ্যার পর রাতের আঁধারে ভারতের এক বিমানঘাঁটি থেকে বাংলাদেশের উদ্দেশে রওনা হলো ছোট এক বিমান। বিমান চালাচ্ছেন আকরাম আহমেদ। তার সঙ্গে আছেন শামসুল আলম (বীর উত্তম)। সীমান্ত অতিক্রম করে এগিয়ে যেতে থাকলেন চট্টগ্রামের দিকে। তাঁদের লক্ষ্য চট্টগ্রামের তেলের ডিপো। প্রায় তিন ঘণ্টা উড্ডয়নের পর পৌঁছালেন সেখানে। বিমান থেকে একের পর এক রকেট আঘাত হানতে থাকল ডিপোতে। সফলতার সঙ্গে ধ্বংস করে দিলেন তেলের ডিপো। তারপর নিরাপদে ফিরে গেলেন নিজেদের বিমানঘাঁটিতে। মুক্তিযুদ্ধ শুরু হলে সেপ্টেম্বর মাসে গঠিত হয় মুক্তিবাহিনীর বিমান উইং। এই বিমান উইংয়ে ছিল একটি অটার, একটি ডাকোটা বিমান ও একটি অ্যালুয়েট হেলিকপ্টার। ক্ষুদ্রকায় অটার বিমানটিতে রকেট নিক্ষেপক সংযুক্ত করে রূপান্তর করা হয় যুদ্ধ বিমানে। আকরাম আহমেদ, শামসুল আলম ও শরফুদ্দীন (বীর উত্তম) অন্তর্ভুক্ত হন অটার বিমান নিয়ে আক্রমণ করার জন্য। প্রশিক্ষণ শেষে তারা প্রস্তুত হন বাংলাদেশের ভেতরে আক্রমণ চালাতে। বিভিন্ন স্থাপনার সামরিক গুরুত্ব বিবেচনা করে সিদ্ধান্ত হয় চট্টগ্রামের তেলের ডিপো ধ্বংসের আক্রমণ দলে থাকবেন আকরাম আহমেদ ও শামসুল আলম। ২ ডিসেম্বর সন্ধ্যার পর ভারতের কমলপুর বিমানঘাঁটি থেকে তারা যাত্রা শুরু করেন। তিন ঘণ্টা উড্ডয়ন শেষে তারা পৌঁছেন চট্টগ্রামে। সিদ্ধান্ত ছিল বিমানের সাহায্যে তারা শুধু একবারই আক্রমণ করবেন। কিন্তু কার্যক্ষেত্রে প্রথমবারের আক্রমণে সব তেলের ট্যাংকার ধ্বংস হয়নি। তবে এক নম্বর লক্ষ্যবস্তু বিমানের জ্বালানি তেলের ট্যাংকারে তারা সঠিকভাবে আক্রমণ করেন। সেটি তখন দাউ দাউ করে জ্বলছে। এক নম্বর লক্ষ্যস্থলে নির্ভুল আঘাত হানার পরও বিমানে পর্যাপ্ত রকেট মজুদ ছিল। আকরাম আহমেদ এ সময় সাহসী ভূমিকা পালন করেন। তিনি সিদ্ধান্ত নিলেন অক্ষত তেলের ট্যাংকারে আবার আক্রমণ চালাবেন। তার সিদ্ধান্ত ছিল বেশ ঝুঁকিপূর্ণ। তিনি বিমানটি ঘুরিয়ে তেলের ডিপোতে অবশিষ্ট রকেট নিক্ষেপ করেন। দ্বিতীয়বারের আক্রমণও ছিল নিখুঁত ও নির্ভুল। চারদিকে বিভিন্ন তেলের ডিপোতে দাউ দাউ করে আগুন জ্বলতে থাকে। সফল আক্রমণ শেষে তিনি আবার ফিরতি পথে যাত্রা শুরু করেন। চট্টগ্রামে আসার পথটা আগে থেকে সুনির্দিষ্ট থাকলেও ফেরার পথটা ছিল অনির্ধারিত ও ঝুঁকিপূর্ণ। একমাত্র কাঁটাকম্পাস ছাড়া দিক নির্ণয়ের আর কোনো আধুনিক সরঞ্জাম ওই বিমানে ছিল না।
আকরাম আহমদ চট্টগ্রামের অপারেশনের পর সিলেটের আশপাশে বিভিন্ন স্থানে প্রায় ১২টির মতো আক্রমণে অংশ নেন।
পুরস্কার ও সম্মাননা
মুক্তিযুদ্ধে সাহস ও বীরত্বের জন্য আকরাম আহমেদকে বীর উত্তম খেতাবে ভূষিত করা হয়। ১৯৭৩ সালের সরকারি গেজেট অনুযায়ী তার বীরত্বভূষণ নম্বর ৬৫।
মৃত্যু
৭ ডিসেম্বর ২০২০ সালে ঢাকা সেনানিবাসের সম্মিলিত সামরিক হাসপাতালে ৭৪ বছর বয়সে তিনি মৃত্যুবরণ করেন। তাঁকে বনানী কবরস্থানে সমাহিত করা হয়।
মুন্সি আব্দুর রউফ
মুন্সি আব্দুর রউফ (৮ মে ১৯৪৩ - ৮ এপ্রিল ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান “বীর শ্রেষ্ঠ” উপাধিতে ভূষিত করা হয় তিনি তাঁদের অন্যতম। তিনি ১৯৬৩ সালের ৮ মে পূর্ব পাকিস্তান রাইফেলসে যোগদান করেন এবং মুক্তিযুদ্ধের সময়ে তিনি নিয়মিত পদাতিক সৈন্য হিসেবে কর্মরত ছিলেন। পার্বত্য চট্টগ্রামের বুড়িঘাট গ্রামে পাকিস্তানি হানাদার বাহিনীর সঙ্গে সম্মুখ সমরে ১৯৭১ সালের ৮ এপ্রিল (মতান্তরে ২০ এপ্রিল) তিনি মর্টার শেলের আঘাতে শহীদ হন। তাঁকে রাঙামাটি জেলার নানিয়ারচর উপজেলার বুড়িঘাটে একটি টিলার ওপর সমাহিত করা হয়।
জন্ম ও শৈশব
মুন্সি আব্দুর রউফ ১৯৪৩ সালের ৮ মে ফরিদপুর জেলার মধুখালী উপজেলার (পূর্বে বোয়ালমারী উপজেলার অন্তর্গত) সালামতপুর গ্রামে (বর্তমান নাম রউফ নগর) গ্রামে জন্মগ্রহণ করেন। তার বাবা মুন্সি মেহেদি হাসান ছিলেন স্থানীয় মসজিদের ইমাম এবং মাতা মুকিদুন্নেসা। তার ডাকনাম ছিলো রব। তার দুই বোনের নাম ছিল জোহরা এবং হাজেরা। তিনি সাহসী ও মেধাবী ছিলেন, কিন্তু লেখাপড়ার প্রতি তেমন ঝোঁক ছিলো না। শৈশবে তার বাবার কাছে লেখাপড়ার হাতেখড়ি হয়।
শিক্ষা ও কর্মজীবন
১৯৫৫ সালে তার পিতার মৃত্যুর পর তিনি বেশিদূর লেখাপড়া করতে পারেন নি। সংসারের হাল ধরতে অষ্টম শ্রেণিতে লেখাপড়া ছেড়ে দিয়ে ১৯৬৩ সালের ৮ মে আব্দুর রউফ যোগ দেন ইস্ট পাকিস্তান রাইফেলসে। সেসময় তাঁকে ৩ বছর বেশি বয়স দেখাতে হয়েছিলো চাকরিটা পাওয়ার জন্য। চুয়াডাঙ্গার ইপিআর ক্যাম্প থেকে প্রাথমিক প্রশিক্ষণ শেষ করে আব্দুর রউফ উচ্চতর প্রশিক্ষণের জন্য পশ্চিম পাকিস্তানে যান। ছয় মাস পরে তাঁকে কুমিল্লায় নিয়োগ দেওয়া হয়। ১৯৭১ সালের ২৫ মার্চ স্বাধীনতা যুদ্ধের শুরুতে চট্টগ্রামে ১১ নম্বর উইং-এ তিনি কর্মরত ছিলেন। পরবর্তীতে তিনি ইস্ট বেঙ্গল রেজিমেন্টের সঙ্গে স্বাধীনতা যুদ্ধে যোগদান করেন।
মুক্তিযুদ্ধে ভূমিকা
১৯৭১ সালে বাংলাদেশে মুক্তিযুদ্ধ শুরু হলে মুন্সি আব্দুর রউফ তাতে সক্রিয়ভাবে অংশগ্রহণ করেন। ১৯৭১ সালের ২৫ মার্চের আগে তিনি চট্টগ্রামে ১১ উইং-এ চাকুরিরত ছিলেন। মুক্তিযুদ্ধের প্রাক্কালে পূর্ব পাকিস্তান রাইফেলসের ল্যান্স নায়েক হিসেবে কর্মরত ছিলেন। তিনি মাঝারি মেশিনগান ডিপার্টমেন্টের ১ নং মেশিনগানার হিসেবে দ্বায়িত্ব পালন করতেন। মুক্তিযুদ্ধ শুরু হওয়ার পর তিনি অষ্টম ইস্ট বেঙ্গল রেজিমেন্টের সঙ্গে যুক্ত হয়ে পার্বত্য চট্টগ্রামের রাঙামাটি-মহালছড়ি জলপথে দায়িত্বপ্রাপ্ত হন। এই জলপথ দিয়ে পাকিস্তানি সশস্ত্রবাহিনীর চলাচল প্রতিরোধের দায়িত্ব পড়ে তার কোম্পানির উপর। কোম্পানিটি বুড়িঘাট এলাকার চেঙ্গিখালের দুই পাড়ে অবস্থান নিয়ে গড়ে তোলে প্রতিরক্ষা ঘাঁটি।
স্মৃতি কোষ
মানবদেহের প্রতিরক্ষা ব্যবস্থার অন্যতম গুরুত্বপূর্ণ কোষ হলো স্মৃতি কোষ বা মেমরি সেল। এই কোষগুলো আক্রমণরত জীবাণুর (প্যাথোজেন) সংস্পর্শে এলে নিজের প্রতিলিপি তৈরি করে জীবাণু ধ্বংস করে। এরপরে এই কোষ লিম্ফ নোডে থেকে যায়। যে কারণে পরবর্তীতে সেই একই জীবাণু আক্রমণ করলে স্মৃতিকোষসমূহ দ্রুত সচল হয়ে জীবাণু আক্রমণ করে। ফলে জীবাণু নিধনে আগের তুলনায় দ্রুত ও আরো বেশি কার্যকর ফল পাওয়া যায়। দুইধরনের কোষ এরূপ স্মৃতিকোষ হিসেবে ভূমিকা রাখে। এরা হলো টি লিম্ফোসাইট ও বি লিম্ফোসাইট। স্মৃতিকোষ মূলত লিম্ফোসাইট নামক অদানাদার শ্বেত রক্তকণিকা।
মুন্সি আব্দুর রউফ
মুক্তিযুদ্ধে ভূমিকা
৮ এপ্রিল পাকিস্তানি বাহিনীর দুই কোম্পানি সৈন্য মর্টার, মেশিনগান ও রাইফেল নিয়ে বুড়িঘাটের মুক্তিবাহিনীর নতুন প্রতিরক্ষা ঘাঁটিকে বিধ্বস্ত করতে সাতটি স্পিডবোট এবং দুইটি লঞ্চ নিয়ে এগিয়ে আসতে থাকে। এটি ছিলো পাকিস্তানি সেনাবাহিনীর দ্বিতীয় কমান্ডো ব্যাটালিয়নের (এসএসজি) কোম্পানি। মুক্তিযোদ্ধাদের প্রতিরক্ষা ঘাঁটির কাছাকাছি পৌঁছেই পাকিস্তানি বাহিনী আক্রমণ শুরু করে। স্পিডবোট থেকে মেশিনগানের গুলি এবং আর লঞ্চ দুইটি থেকে তিন ইঞ্চি মর্টারের শেল নিক্ষেপ করছিলো মুক্তিযোদ্ধাদের দিকে। পাকিস্তানি বাহিনীর উদ্দেশ্য ছিলো রাঙামাটি-মহালছড়ির জলপথ থেকে মুক্তিযোদ্ধাদের পিছু হটিয়ে নিজেদের অবস্থান প্রতিষ্ঠা।
যেভাবে শহীদ হন
অষ্টম ইস্ট বেঙ্গল রেজিমেন্টের মুক্তিযোদ্ধারাও প্রতিরোধ গড়ে তুলতে পরিখায় অবস্থান নিয়ে নেন। কিন্তু পাকিস্তানি বাহিনীর গোলাগুলির তীব্রতায় প্রতিরোধ ব্যবস্থা ভেঙে যায় এবং তারা মুক্তিযোদ্ধাদের সঠিক অবস্থান চিহ্নিত করে ফেলে। যুদ্ধের এই পর্যায়ে আব্দুর রউফ বুঝতে পারেন, এভাবে চলতে থাকলে ঘাঁটির সকলকেই পাকিস্তানি বাহিনীর হাতে মৃত্যু বরণ করতে হবে। তিনি তখন কৌশলগত কারণে পশ্চাৎপসরণের সিদ্ধান্ত নেন। এই সিদ্ধান্ত সৈন্যদের জানানো হলে সৈন্যরা পিছু হটতে শুরু করে। এদিকে পাকিস্তানি বাহিনী তখন খুব কাছে চলে আসে। ফলে সকলে একযোগে পিছু হটতে থাকলে একসাথে সকলকেই মৃত্যুবরণ করতে হতে পারে ভেবে আব্দুর রউফ পিছু হটেন নি। সহযোদ্ধাদের পিছু হটার সুযোগ করে দিতে নিজে পরিখায় দাঁড়িয়ে অনবরত গুলি করতে থাকেন পাকিস্তানি স্পিডবোটগুলোকে লক্ষ্য করে। পাকিস্তানি সেনাদের বিরুদ্ধে একা কৌশলে লড়ছিলেন তিনি। তিনি তাদের সাতটি স্পিডবোট একে একে ডুবিয়ে দিলে তারা তাদের দুটি লঞ্চ নিয়ে পিছু হটতে বাধ্য হয়। লঞ্চ দুটো পিছু হটে রউফের মেশিনগানের গুলির আওতার বাইরে নিরাপদ দূরত্বে অবস্থান নেয়। পাকিস্তানি বাহিনী এরপর লঞ্চ থেকে মর্টারের গোলাবর্ষণ শুরু করে। মর্টারের গোলার বিরুদ্ধে যুদ্ধ করা রউফের একার পক্ষে সম্ভব ছিলো না। তবু তিনি চেষ্টা চালিয়ে যান। হঠাৎ একটি মর্টারের গোলা তার বাঙ্কারে এসে পড়ে এবং তিনি শহীদ হন। কিন্তু তার মৃত্যুর আগে সহযোগী যোদ্ধারা সবাই নিরাপদ দূরত্বে পৌঁছে যেতে পেরেছিলো। সেদিন আব্দুর রউফের আত্মত্যাগে তার কোম্পানির প্রায় ১৫০ জন মুক্তিযোদ্ধার জীবন রক্ষা পায়।
স্মৃতি কোষ
লিম্ফোসাইট
লিম্ফোসাইট হলো এক প্রকারের শ্বেত রক্তকণিকা (White Blood Corpuscles, সংক্ষেপে WBC)। এটি প্রতিরক্ষা ব্যবস্থার গুরুত্বপূর্ণ কোষ যা অস্থিমজ্জার স্টেম কোষ থেকে উদ্ভূত ও লিম্ফ নোডে অবস্থান করে। কিন্তু এদের কর্মকাণ্ড রক্ত ও সমগ্র দেহে জুড়ে বিস্তৃত। এদেরকে থাইমাস, অস্থিমজ্জা, টনসিল ও যকৃতসহ শরীরের বিভিন্ন টিস্যুতে পাওয়া যায়। এরা ক্যান্সার ধ্বংসে সক্ষম। রক্তে লিম্ফোসাইটের পরিমাণ নির্দিষ্টের চেয়ে কম বা বেশি হতে পারে। কম হলে শরীরের উক্ত অবস্থাকে লিম্ফোপেনিয়া ও বেশি হলে লিম্ফোসাইটোসিস বলা হয়। লিম্ফোসাইট ৩ প্রকার। যথাঃ টি লিম্ফোসাইট, বি লিম্ফোসাইট ও প্রাকৃতিক খুনী কোষ।
মুন্সি আব্দুর রউফ
সমাধিস্থল
শহীদ বীর শ্রেষ্ঠ মুন্সি আব্দুর রউফের সমাধি পার্বত্য জেলা রাঙামাটির নানিয়ার চরে অবস্থিত। তার অপরিসীম বীরত্ব, সাহসিকতা ও দেশপ্রেমের জন্য বাংলাদেশ সরকার তাঁকে সর্ব্বোচ সম্মান বীর শ্রেষ্ঠ খেতাবে ভূষিত করে। বাংলাদেশ রাইফেলস ১৯৭৩ সালে সিপাহি মুন্সি আব্দুর রউফকে অনারারি ল্যান্স নায়েক পদে মরণোত্তর পদোন্নতি প্রদান করে।
সম্মাননা
২০১৪-এ পিলখানায় বাংলাদেশ রাইফেলস কলেজের নাম পরিবর্তন করে রাখা হয় বীরশ্রেষ্ঠ মুন্সী আব্দুর রউফ পাবলিক কলেজ। তার স্মৃতিতে শালবাগান, চট্টগ্রাম-রাঙামাটি সড়ক, সাপছড়ির মধ্যবর্তী স্থানে ইঞ্জিনিয়ারিং কন্সট্রাকশন ব্যাটালিয়ন (ECB-16) একটি স্মৃতিস্তম্ভ তৈরি করেছে। মানিকছড়ি, মুসলিম পাড়া, মহালছড়ি, খাগড়াছড়ি এর একটি উচ্চ বিদ্যালয় তার নামে রাখা হয়েছে। সিলেটের একটি ক্রিকেট স্টেডিয়াম তার নামে রাখা হয়েছে। ফরিদপুর জেলার একটি কলেজ তার নামে রাখা হয়েছে, যেটি সরকারিকরণ করা হয়েছে।
স্মৃতি কোষ
টি লিম্ফোসাইট
এন্টিজেন ধ্বংসের ক্ষেত্রে টি লিম্ফোসাইট কোষের তিনটি শ্রেণি কার্য সম্পাদন করে। এরা হলো সাইটোটক্সিক টি কোষ, সহায়ক টি কোষ এবং রেগুলেটরি টি কোষ।
সাইটোটক্সিক টি কোষগুলো সরাসরি জীবাণুকে আক্রমণ করে তাদের ধ্বংস করে। কোষ ধ্বংসে এরা লাইসিস পদ্ধতি অবলম্বন করে। অর্থাৎ, জীবাণুর দেহ ছিদ্র করে ফেলে৷ সহায়ক টি কোষগুলো এন্টিবডি উৎপন্ন করে জীবাণুর জন্য সমস্যা সৃষ্টি করে এবং এর সাথে অন্যান্য টি কোষগুলো সক্রিয় করার জন্য রাসায়নিক পদার্থ উৎপন্ন করে। রেগুলেটরি টি কোষসমূহ অন্যান্য বি কোষ ও টি কোষের প্রতিক্রিয়াজনিত মানবদেহের পার্শ্বপ্রক্রিয়া রোধ করে।
বি লিম্ফোসাইট
বি কোষ বিশেষ প্রোটিন সমৃদ্ধ রাসায়নিক পদার্থ জীবাণুর দিকে ছুড়ে দিয়ে শত্রুনিধনে অংশ নেয়। এরা সরাসরি টি কোষের মত আক্রমণে অংশ নেয় না। এরাও অস্থিমজ্জার স্টেম কোষ থেকে উদ্ভূত। এদের প্রধান কাজ মূলত এন্টিবডি উৎপন্ন করে জীবাণু ধ্বংস করা।
দেহের প্রতিরক্ষায় ভূমিকা
স্মৃতিকোষসমূহ দেহের প্রতিরক্ষা ব্যবস্থা মজবুত করে ও অনুপ্রবেশিত জীবাণু থেকে দেহকে অনাক্রম্য করে তোলে। প্রথমবার কোনো জীবাণু দেহে আক্রমণ করলে প্রাইমারি সাড়ার মাধ্যমে স্মৃতিকোষসমূহ দেহ নিরোগ করে। এরপরে আবারো যদি একই জীবাণু দেহ আক্রমণ করে তবে গতবারের আক্রমণের স্মৃতি মনে করে অত্যন্ত দ্রুত সাড়া দিয়ে দেহকে নিরোগ করে তোলে। এই সেকেন্ডারি সাড়া এতটাই কার্যকর যে অনুপ্রবেশিত জীবাণু কর্তৃক সংক্রমণ টের পাওয়া যায় না। কিংবা তেমন কোনো ক্ষতি হয় না।
বাউরা আরেফা খাতুন বালিকা উচ্চ বিদ্যালয়
বাউরা আরেফা খাতুন বালিকা উচ্চ বিদ্যালয় বাংলাদেশের লালমনিরহাট জেলার পাটগ্রাম উপজেলার একটি শীর্ষস্থানীয় বালিকা বিদ্যালয়।
ভর্তি প্রক্রিয়া
প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হয়।
খাতি
খাতি হরিয়ানার একটি ভারতীয় সুতার জাতি। তাদের একটি অনগ্রসর জাতি হিসাবে শ্রেণীবদ্ধ করা হয়, এবং জাংরা পন্ডিত বলে দাবি করা হয়।
গ্রাবরেখা
গ্রাবরেখা বা অধঃক্ষিপ্ত হিমবাহ হল হিমবাহের অবক্ষেপণ বা সঞ্চয়কার্যের ফলে সৃষ্ট ভূমিরূপ। হিমবাহ অগ্রসর হওয়ার সময় এর সাথে যেসব পাথরখণ্ড, বালি, কাদা প্রভৃতি বাহিত হয়, হিমবাহ গলতে শুরু করলে সেগুলি হিমবাহের প্রবাহপথের আশেপাশে সঞ্চিত হতে থাকে। এই অসংবদ্ধ মিশ্র পদার্থের সঞ্চয়কে গ্রাবরেখা বা অধঃক্ষিপ্ত হিমবাহ বলে।
মুস্তাফা আল-খালিদি
মুস্তাফা আল-খালিদি (مصطفى الخالدي) একজন ফিলিস্তিনি রাজনীতিবিদ ও বিশিষ্ট খালিদি পরিবারের সদস্য ছিলেন। ১৯৩৮ থেকে ১৯৪৪ সাল পর্যন্ত তিনি জেরুজালেমের (পশ্চিম জেরুজালেম সহ) শেষ আরব-ফিলিস্তিনি মেয়র ছিলেন যিনি প্রকৃত কর্তৃত্বের সাথে এই পদে দায়িত্ব পালন করছেন। থাম্ব|ফিলিস্তিনি মেয়রদের সাথে হাই কমিশনার হ্যারল্ড ম্যাকমাইকেল; বাম থেকে - ইসরায়েল রোকাচ (তেল আবিব), মুস্তাফা আল-খালিদি (জেরুজালেম), ম্যাকমাইকেল, ওমর এফেন্দি আল বিতার (জাফা), শাবতাই লেভি (হাইফা)
কর্মজীবন
খালিদি সুশিক্ষিত ছিলেন এবং রাজনীতিতে জড়িত হওয়ার আগে একজন বিচারক হিসেবে কাজ করতেন। হাইফার মেয়র হাসান বে শুকরির জায়নবাদের সাথে অনুভূত সহযোগিতার গুজবের প্রতিক্রিয়ায়, খালিদি ড্যানিয়েল অস্টারকে বলেছিলেন: "আমাদের অবশ্যই সত্যকে স্বীকার করতে হবে; জায়নবাদীরা এই দেশে চলে এসেছে, নাগরিক হয়ে গেছে, ফিলিস্তিনি হয়ে গেছে, এবং তাদের সমুদ্রের মধ্যে নিক্ষেপ করা যাবে না। অনুরূপভাবে তাদের কেউ কেউ জমি কিনেছে এবং টাকার বিনিময়ে দলিলও পেয়েছে। আমাদেরকে তাদের চিনতে হবে। এধরনের বিষয়ে চোখ বন্ধ করে কোন লাভ নেই।” যদিও খালিদি ইহুদি অভিবাসনের ব্যাপক বিরোধিতা করেছিলেন, তবে তিনি সীমিত সংখ্যক অধিবাসী গ্রহণ করার পক্ষে ছিলেন।
কোজাগরী লক্ষ্মীপূজা
বাংলায় শারদীয়া দুর্গোৎসবের পর আশ্বিন মাসের শুক্লপক্ষের শেষে পূর্ণিমা তিথিতে কোজাগরী লক্ষ্মী পূজার আরাধনা করা হয়। বাঙালি হিন্দুর ঘরে ঘরে এক চিরন্তন প্রার্থনা। প্রায় প্রতি ঘরে ঘরেই দেবী লক্ষ্মীর পূজা হয়ে থাকে। লক্ষ্মী হলেন ধন সম্পত্তির দেবী। ধন সম্পদের আশায় ঘরে ঘরে কোজাগরী লক্ষ্মী পূজা হয়ে থাকে। নারী পুরুষ উভয়েই এই পূজায় অংশ গ্রহণ করেন।
অনেকেই সারা বছর প্রতি বৃহস্পতিবার লক্ষ্মীর পূজা করে থাকেন। এছাড়া শস্য সম্পদের দেবী বলে ভাদ্র সংক্রান্তি, পৌষ সংক্রান্তি ও চৈত্র সংক্রান্তিতে এবং আশ্বিন পূর্ণিমা ও দীপাবলীতে লক্ষ্মীর পূজা হয়। লক্ষণীয় বিষয় হল-খারিফ শস্য ও রবি শস্য ঠিক যে সময় হয় ঠিক সেই সময় বাঙালি হিন্দু মেতে ওঠে লক্ষ্মীর আরাধনায়। তবে পূজার উপাচারে পরিবর্তন হয় মাস ভেদে।
পূজার মন্ত্র
"নমামি সর্বভূতানাং বরদাসি হরিপ্রিয়ে যা গতিস্ত্বৎপ্রপন্নানাং সা মে ভূয়াৎ ত্বদর্চনাৎ।" অর্থাৎ 'হে হরিপ্রিয়ে, তুমি সকল প্রাণীকে বরদান করিয়া থাক, তোমাকে প্রণাম করি। যাহারা তোমার শরণাগত হয়, তাহাদের যে গতি, তোমার পূজার ফলে আমারও যেন সেই গতি হয়।'
পূজার সময়
বর্তমানে গৃহস্থের সুবিধের জন্যই হোক বা পুরোহিতের স্বল্পতার জন্য, লক্ষ্মী পূজা (বারোমাসী পূজা বাদে) হয় সকাল থেকেই। কিন্তু কোজাগরী লক্ষ্মী পূজার প্রকৃষ্ট সময় প্রদোষকাল। অর্থাৎ সূর্যাস্ত থেকে দু ঘণ্টা পর্যন্ত যে সময়। যদিও প্রদোষ থেকে নিশীথ অবধি তিথি থাকলেও সেই প্রদোষেই পূজা বিহিত। কিন্তু আগেরদিন রাত্রি থেকে পরদিন প্রদোষ পর্যন্ত তিথি থাকলে পরদিন প্রদোষেই পূজা করা বিধেয়। আবার আগেরদিন রাতে তিথি থাকলেও যদি পরদিন প্রদোষে তিথি না থাকে তাহলে আগেরদিন প্রদোষেই পূজা করা কর্তব্য।
পূজার আচার
কোজাগরী লক্ষ্মীপূজাতে দেখা যায় জেলা ভিত্তিক আঞ্চলিক আচার অনুষ্ঠান। এখনও ঘরে ঘরে প্রতি বৃহস্পতিবারে লক্ষ্মীর পাঁচালি পাঠ করে তার আরাধনা করা হয়। উপচারে ফল মিষ্টি ছাড়াও থাকে মোয়া, নাড়ু ইত্যাদি। লক্ষ্মীর আচার অনুষ্ঠানেও দেখা যায় নানা ধরনের তাৎপর্য। কোনও কোনও পরিবারে পূজায় মোট ১৪টি পাত্রে উপচার রাখা হয়। কলাপাতায় টাকা, স্বর্ণ মুদ্রা, ধান, পান, কড়ি, হলুদ ও হরিতকী দিয়ে সাজানো হয় পূজা স্থানটিকে। পূজার উপকরণ এবং আচার অনুষ্ঠান দেখে অনুমান করা যায় এর নেপথ্যে থাকা কৃষি সমাজের প্রভাব। কিছু কিছু জায়গায় লক্ষ্মীপূজা উপলক্ষে মেলা বসে। কোথাও বা নৌকাবাইচও অনুষ্ঠিত হয়।
'কে জেগে আছো'?
'কোজাগরী' শব্দটির উৎপত্তি 'কো জাগতী' অর্থাৎ 'কে জেগে আছ' কথাটি থেকে। বলা হয়, 'যার কিছু (সম্পত্তি) নেই সে পাওয়ার আশায় জাগে, আর 'যার আছে (সম্পত্তি) যে না হারানোর আশায় জাগে'। আর সারারাত জেগে লক্ষ্মীর আরাধনা করাই এই পূজার বিশেষ আচার। কথিত আছে কোজাগরী লক্ষ্মী পূর্ণিমার দিন দেবী রাত্রে খোঁজ নেন - কে জেগে আছেন? যে জেগে অক্ষক্রীড়া করে, লক্ষ্মী তাকে ধন সম্পদ দান করেন । "নিশীথে বরদা লক্ষ্মীঃ জাগরত্তীতিভাষিণী । তস্মৈ বিত্তং প্রযচ্ছামি অক্ষৈঃ ক্রীড়াং করোতি যঃ ।। " অক্ষক্রীড়া শব্দের সাধারণন অর্থ পাশা খেলা। কেউ কেউ এই দিন পরের বাগানের ফলমূল চুরি করে। এই কাজের মাধ্যমে তারা ভাবে যে লক্ষ্মী দেবী তাদের কৃপা করবেন।
লক্ষ্মী পূজার আলপনা
থাম্ব|তেল রঙ দিয়ে দেওয়া আলপনা ডান|থাম্ব|আলপনার জন্য চালের গুড়ো করে গোলানো হয়েছে|250x250পিক্সেল অন্যান্য পূজা আর কোজাগরী লক্ষ্মী পূজার আলপনাতে বেশ কিছু পার্থক্য থাকে। এই পূজাতে মূল আল্পনার সঙ্গে বাড়ি জুড়ে আঁকা হয় ধানের ছড়া, মুদ্রা, আর মা লক্ষ্মীর পায়ের ছাপের ছবি। এই প্রতীকগুলি পূজার মহত্ত্ব যেমন ব্যাখ্যা করে, তেমনই পূজার আচারের একটা অংশ হয়ে উঠেছে এই বিশেষ ধরনের আলপনা।
আড়ি লক্ষ্মী
বেতের ছোট চুপড়ি বা ঝুড়িতে ধান ভর্তি করে তার ওপর দুটি কাঠের লম্বা সিঁদুর কৌটো লালচেলি দিয়ে মুড়ে দেবীর রূপ দেওয়া হত। একে বলা হত ‘আড়ি লক্ষ্মী’।
কলার বের
থাম্ব|কলার বের দিয়ে দেবী লক্ষ্মী কল্পনা কলার বাকলকে গোল করে নারকেলের নতুন কাঠি দিয়ে আটকানো হয়। তাতে সিঁদুর দিয়ে বাঙালি স্বস্তিকা চিহ্ন আঁকা হয়। কলার বাকল দিয়ে তৈরী এই চোঙাকৃতি ভিতরে নিচুনি রাখা হয়। কাঠের আসনের উপরে লক্ষ্মীর পা অঙ্কিত আলপনার উপরে ৯টি চোঙা রাখা হয়। এই ৯তি বাকলের মধ্যে পঞ্চশস্য দেওয়া হয় সর্বশেষে শীষযুক্ত নারকেল রেখে লাল চেলি দিয়ে ঢেকে বউ সাজিয়ে লক্ষ্মী কল্পনা করা হয়।
সপ্ততরী
নবপত্রিকা বা কলার পেটোর তৈরি নৌকা এই পূজার অবিচ্ছেদ্য অংশ। এই নৌকা এখনও বহু গৃহস্থেই তৈরি হয়ে থাকে। তবে বাজারেও এখন কিনতে পাওয়া যায় কলার পেটো। একে সপ্ততরী বলা হয়। এই তরীকে বাণিজ্যের নৌকা হিসাবে ধরা হয়। তাতে অনকেই টাকা -পয়সা, চাল, ডাল, হরিতকি, কড়ি, হলুদ সাজিয়ে রাখেন।
লক্ষ্মীর মুখ সমন্বিত পোড়া মাটির ঘট
লক্ষ্মীর মুখ সমন্বিত পোড়া মাটির ঘটে চাল বা কখনো কখনো জল ভরে সেটিকে লক্ষ্মী কল্পনা করে পূজা করা হয়।
সরায় পটচিত্র
অনেক বাড়িতেই পূর্ববঙ্গীয় রীতি মেনে সরার পটচিত্রে পূজা করা হয়। এই সরাতে লক্ষ্মী, জয়া-বিজয়া সহ কয়েকটি বিশেষ পুতুলকে চিত্রায়িত করা হয়। লক্ষ্মী সরাও হয় নানা রকম, যেমন ঢাকাই সরা, ফরিদপুরি সরা, সুরেশ্বরী সরা এবং শান্তিপুরী সরা। নদিয়া জেলার তাহেরপুর, নবদ্বীপ এবং উত্তর চব্বিশ পরগনার বিভিন্ন স্থানে লক্ষ্মীসরা আঁকা হয়। তবে অঞ্চল ভেদে লক্ষ্মী সরায় তিন, পাঁচ, সাত পুতুল আঁকা হয়। এতে থাকে লক্ষ্মী, জয়া বিজয়া সহ লক্ষ্মী, রাধাকৃষ্ণ, সপরিবার দুর্গা ইত্যাদি। ফরিদপুরের সরায় দেবদেবীরা সাধারণত একটি চৌখুপির মধ্যে থাকেন। আবার সুরেশ্বরী সরায় উপরের অংশে মহিষমর্দিনী আঁকা হয় আর নিচের দিকে থাকেন সবাহন লক্ষ্মী।
ভোগ-প্রসাদ
কোজাগরী লক্ষ্মীপূজার ভোগে অনেক বাড়িতেই জোড়া ইলিশ রাখা হয়। তবে ভোগ হিসাবে খিচুড়ি, লাবড়া থাকা আবশ্যিক। সঙ্গে প্রসাদে ফলমূল তো থাকেই, থাকে নারকেলের নাড়ু, তিলের নাড়ু, ভুশের নাড়ু। এছাড়াও লুচি, পায়েস, মিষ্টির নানা আয়োজন থাকে মা লক্ষ্মীর জন্য। পূর্ববঙ্গীয় রীতিতে এইদিন মাছের পাঁচ পদের রান্না হয়। আবার পশ্চিমবঙ্গীয় রীতিতে এই দিন পুরো নিরামিষ খাওয়া দাওয়া হয় এবং চালের কোনো রান্না করা হয় না।
পেঁচক বা পেঁচা - মা লক্ষ্মীর বাহন
ধান হল লক্ষ্মীর প্রতীক। চাল, অন্ন , খাদ্যশস্য হল লক্ষ্মীর প্রতীক। তাই যারা খাদ্য অপচয় করেন , তাদের ওপর দেবী লক্ষ্মী কখনোই তুষ্ট হন না। ধানক্ষেতের আশেপাশে ইঁদুর বা মূষিকের বাস এবং এরা ধানের ক্ষতি করে থাকে। পেঁচক বা পেঁচার আহার হল এই ইঁদুর। গোলাঘরকে লক্ষ্মীর প্রতীক বলা হয়। গোলাঘরের আশেপাশে ইঁদুরের বসবাস। পেঁচা এই ইঁদুরকে খেয়ে খাদ্যশস্য  রক্ষা করে।
সাহেব বিবি গোলাম (উপন্যাস)
সাহেব বিবি গোলাম বিমল মিত্র (১৯১২ – ১৯৯১) রচিত একটি ১৯৫৩ সালের বাংলা উপন্যাস এবং উনিশ শতকের শেষ বছরে ভারতের কলকাতায় রচিত।
অভিযোজন
উপন্যাসটি ১৯৫৬ সালে সাহেব বিবি গোলাম বাংলা ছবিতে রূপান্তরিত হয়েছিল। ছবিটি সুমিত্রা দেবী, উত্তম কুমার এবং ছবি বিশ্বাস অভিনীত । ১৯৬২ সালে মীনা কুমারী, রেহমান এবং গুরু দত্ত অভিনীত হিন্দি সংস্করণ, সাহিব বিবি অউর গুলাম একটি দুর্দান্ত ছবিতে পরিণত হয়েছিল।
সারচার্জ (বাংলাদেশ)
সারচার্জ বা সম্পদ কর হচ্ছে এক ধরনের মাসুল। ব্যক্তির সম্পদের ভিত্তি মূল্যের ওপর এ মাসুল আদায় করা হয়।
গুণময় মান্না
গুণময় মান্না (Gunomoy Manna) (জন্ম: ২৫ মার্চ, ১৯২৫ — মৃত্যু: ২৮ এপ্রিল ,২০১০) একজন বাঙালি ঔপন্যাসিক ও প্রাবন্ধিক।
জন্ম ও শিক্ষা জীবন
গুণময় মান্নার জন্ম পশ্চিমবঙ্গের পূর্ব মেদিনীপুর জেলার ঘাটাল মহকুমার আড়গোড়া গ্রামে। পিতার নাম দীননাথ মান্না, মাতা প্রাণবালা। এদের পরিবারে তখন লেখাপড়ার বিশেষ চল ছিল না। মাত্র চার বৎসর বয়সে তার পিতৃবিয়োগ হয়। বেশ কয়েক বৎসর তার পাঠশালায় না গিয়ে কেটে গেছে। এই সমস্ত কারণে তার পড়াশোনার শুরু ও অগ্রগতি বিলম্বিত হয়। কিন্তু তার মা প্রাণবালার উৎসাহে গ্রামের প্রাথমিক বিদ্যালয়ে পড়াশোনা শুরু ১৯৩৭ খ্রিস্টাব্দে। মা'র অনুরোধে প্রাথমিক বিদ্যালয়ের তৎকালীন শিক্ষক রাসবিহারী আচার্য বিনা বেতনে ভর্তি করে নিয়েছিলেন। বিদ্যালয়ে দ্বিতীয় শ্রেণী পর্যন্ত পড়ে প্রাথমিক শেষ পরীক্ষায় বৃত্তি পেয়ে ১৯৪৫ খ্রিস্টাব্দে শিলাই নদী পেরিয়ে ভর্তি হন ঘাটাল বিদ্যাসাগর উচ্চ ইংরেজি বিদ্যালয়ে। সরকারি বৃত্তি পেয়ে প্রথম বিভাগে প্রবেশিকা পরীক্ষায় উত্তীর্ণ হন। ১৯৪৭ খ্রিস্টাব্দে বেলুড়মঠে রামকৃষ্ণ বিদ্যামন্দির থেকে প্রথম বিভাগে আই.এ. পরীক্ষায় পাশ করে বৃত্তি লাভ করেন । ১৯৪৯ খ্রিস্টাব্দে কলকাতার স্কটিশ চার্চ কলেজ থেকে অর্থনীতিতে অনার্স সহ বি.এ পাশ করেন। বঙ্কিমচন্দ্র সুবর্ণ পদক ও স্যার আশুতোষ জন্ম বার্ষিক পুরস্কার লাভ করেন। ১৯৫১ খ্রিস্টাব্দে কলকাতা বিশ্ববিদ্যালয় হতে বাংলা সাহিত্যে এম. এ পাশ করেন এবং পরবর্তীতে ১৯৬৫ খ্রিস্টাব্দে পি. এইচ.ডি. লাভ করেন। বিষয় ছিল রবীন্দ্র কাব্যরূপের বিবর্তন রেখা।
কর্মজীবন
গুণময়ের কর্মজীবন শুরু ১৯৫২ খ্রিস্টাব্দে ঘাটাল বিদ্যাসাগর উচ্চ ইংরেজি বিদ্যালয়ে মাত্র ছয় মাসের শিক্ষকতা নিয়ে। ১৯৫২ খ্রিস্টাব্দ হতে ১৯৫৮ খ্রিস্টাব্দ পর্যন্ত অধ্যাপনা করেন কাঁথির প্রভাতকুমার কলেজে, ১৯৫৮ - ৯০ খ্রিস্টাব্দ পর্যন্ত বহরমপুর গার্লস কলেজে এবং ১৯৭৪ খ্রিস্টাব্দে কল্যাণী বিশ্ববিদ্যালয়ে অধ্যাপনা করেন। ১৯৯০ খ্রিস্টাব্দে অধ্যাপনা হতে অবসর নেন।
সাহিত্যকর্ম
ছাত্রাবস্থা হতেই তিনি লেখালেখিতে লিপ্ত থেকেছেন । তার প্রথম উপন্যাস লখিন্দর দিগার প্রকাশিত হয় ১৯৫০ খ্রিস্টাব্দে। বাংলায় তথাকথিত জনপ্রিয় লেখক না হলেও, তার 'কটা ভানারি', 'জুনাপুর স্টীল' ও 'লখীন্দর দিগার'  এই তিন উপন্যাস বাংলা সাহিত্যে উল্লেখযোগ্য সংযোজন । তার প্রবন্ধ ও গল্পগুলিও ভিন্নমাত্রার। বাংলাদেশের মুক্তিযুদ্ধের সময় শরণার্থী প্রসঙ্গ এসেছে ১৯৭১ খ্রিস্টাব্দে ও তার পরের  তার লেখা গল্পে। তার ১৯৭৮ খ্রিস্টাব্দে প্রকাশিত 'শালবনি' উপন্যাস ইংরাজী ভাষাতেও অনূদিত হয়েছে। অনুবাদক পাপড়ি শ্রীরমন। তার রচিত উপন্যাস ছোটগল্প ও প্রবন্ধগ্রন্থের মধ্যে উল্লেখযোগ্যগুলি হল -
উপন্যাস-
ছোটগল্প-
প্রবন্ধ-
ব্যক্তিগত জীবন
গুণময় মান্না এম.এ পড়ার সময়ই উমা দেবীকে বিবাহ করেন। তাঁদের চার পুত্র এবং তিন কন্যা। এঁরা সকলেই কৃতি ও উচ্চশিক্ষিত। অবসরের পর তিনি বহরমপুরে বাড়ি করে বসবাস করতে থাকেন। ২০১০ খ্রিস্টাব্দের ২৮ শে এপ্রিল তিনি প্রয়াত হন।
হলদেপা নাটাবটের
হলদেপা নাটাবটের (বৈজ্ঞানিক নাম: Turnix tanki)   (ইংরেজি: Yellow-legged buttonquail), Turnicidae(টার্নিসিডি)পরিবারের অন্তর্গত Turnix (টার্নিক্স) গণের অন্তর্গত এক প্রজাতির পাখি।
বিস্তৃতি
হলদেপা নাটাবটের পাখিটি পাকিস্তান, ভারত ও নেপাল এবং আন্দামান নিকোবর দ্বীপপুঞ্জে দেখা যায়।
বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় প্রয়োজনীয় তথ্যবিহীন।হলুদ-পা লাওয়া নামেও পরিচিত।
১৯৮৭ ক্রিকেট বিশ্বকাপ ফাইনাল
রিলায়েন্স বিশ্বকাপ ফাইনাল বা ১৯৮৭ ক্রিকেট বিশ্বকাপ ফাইনাল (1987 Cricket World Cup Final) খেলাটি আইসিসি’র পরিচালনায় কলকাতার ইডেন গার্ডেনসে ৮ নভেম্বর, ১৯৮৭ তারিখে অনুষ্ঠিত হয়। ব্যবসায়িক অংশীদারীত্বের কারণে এ প্রতিযোগিতাটি রিলায়েন্স বিশ্বকাপ নামে পরিচিতি পায়। এতে অধিনায়ক অ্যালান বর্ডারের নেতৃত্বে অস্ট্রেলিয়া দল ৭ রানের ব্যবধানে চীরপ্রতিদ্বন্দ্বী ইংল্যান্ডকে পরাভূত করে প্রথমবারের মতো বিশ্বকাপ ক্রিকেট প্রতিযোগিতায় শিরোপা লাভ করে। এ বিশ্বকাপের চূড়ান্ত খেলাটি প্রথমবারের মতো ইংল্যান্ডের বাইরে অনুষ্ঠিত হয়। ১৯৮৭ সালের বিশ্বকাপ প্রতিযোগিতায় কাউকে ম্যান অব দ্য সিরিজের পুরস্কার প্রদান করা হয় নাই। ডেভিড বুন তার ১২৫ বলের বিনিময়ে ৭৫ রানের অসাধারণ ইনিংসের জন্যে ম্যান অব দ্য ম্যাচের পুরস্কার লাভ করেন।
বিবরণ
অস্ট্রেলিয়া টসে জয়ী হয়ে ব্যাটিংয়ে নামে। দলের পক্ষে সর্বোচ্চ ৭৫ রান করেন ডেভিড বুন। অন্যান্য ব্যাটসম্যানরাও ভাল রান করেছেন। শেষদিকে মাইক ভেলেটা ছয়টি চারের সাহায্যে ৩১ বলে ৪৫ রান করেন। শেষ ছয় ওভারে অস্ট্রেলিয়া ৬৫ রান করতে পেরেছে। ফলে, নির্ধারিত ৫০ ওভারে দলটি ২৫৩ রান করে ৫ উইকেটের বিনিময়ে।
২৫৪ রানের জয়ের লক্ষ্যমাত্রা নিয়ে খেলতে নেমে টিম রবিনসন প্রথম বলেই শূন্য রানে আউট হন। বিল অ্যাথে ১০৩ বলে ২ চারের সাহায্যে ৫৮ রান উঠান। অধিনায়ক মাইক গ্যাটিং ৪৫ বলে ৪১ রান সংগ্রহ করেন। অ্যাথে-গ্যাটিং জুটি ১৩ ওভারে ৬৯ রান করে। অ্যালান ল্যাম্বও ৪৫ রান করেন। কিন্তু প্রয়োজনীয় রান-রেট শুরু থেকেই বৃদ্ধি পেতে থাকায় চূড়ান্ত ওভার শেষে ১৭ রানের পার্থক্য থাকে। এরফলে বিশ্বকাপ ট্রফি অস্ট্রেলিয়া দলের অনুকূলে চলে যায়।
কাজী হাবিবুল আউয়াল
কাজী হাবিবুল আউয়াল (জন্ম: ২১ জানুয়ারি ১৯৫৬) হলেন বাংলাদেশের ত্রয়োদশ প্রধান নির্বাচন কমিশনার। তিনি ইতিপূর্বে প্রতিরক্ষা মন্ত্রণালয়ের সিনিয়র সচিব ছিলেন।
প্রারম্ভিক জীবন
কাজী হাবিবুল আউয়াল ১৯৫৬ সালের ২১ জানুয়ারি পিতার কর্মস্থল কুমিল্লায় জন্মগ্রহণ করেন। তার পৈত্রিক নিবাস চট্টগ্রাম জেলার সন্দ্বীপের সারিকাইত ইউনিয়নের সারিকাইত গ্রামে। তার পিতা কাজী আবদুল আউয়াল কারা উপমহাপরিদর্শক (ডিআইজি প্রিজন্স) ও জেলখানায় জাতীয় চার নেতা হত্যা মামলার বাদী ছিলেন। তার মাতা বেগম নাফিসা খাতুন।
১৯৭২ সালে খুলনার সেন্ট জোসেফ’স হাই স্কুল থেকে মাধ্যমিক এবং ১৯৭৪ সালে ঢাকা কলেজ থেকে উচ্চমাধ্যমিক পাস করে পরে ঢাকা বিশ্ববিদ্যালয় থেকে ১৯৭৬ সালে এল এল.বি (অনার্স) ও ১৯৭৮ সালে এলএলএম ডিগ্রি অর্জন করেন। বাংলাদেশ বার কাউন্সিল থেকে সনদ পান ১৯৮০ সালে এবং সে বছর ঢাকা জেলা বার অ্যাসোসিয়েশনের সদস্য হন।
কর্মজীবন
কাজী হাবিবুল আউয়াল বিসিএস ১৯৮১ ব্যাচের বিচার ক্যাডারে যোগদান করেন। কর্মজীবন শুরু করেন উপজেলা মুন্সেফ হিসেবে। তিনি প্রেষণে সহকারী সচিব ও উপ সচিব হিসেবে আইন মন্ত্রণালয়ে দায়িত্ব পালন করেছেন।
২০১৫ সালের ১৭ জানুয়ারি অবসরোত্তর ছুটিতে (পিআরএল) যাওয়ার কথা ছিল হাবিবুল আউয়ালের। কিন্তু ২০১৫ সালের ২১ জানুয়ারি পিআরএল বাতিল করে তাকে প্রতিরক্ষা মন্ত্রণালয়ের সিনিয়র সচিব হিসেবে এক বছরের চুক্তিতে নিয়োগ দেয় সরকার। পরে সেই চুক্তির মেয়াদ আরো এক বছর বাড়ানো হয়। তিনি ২০১৭ সালে জ্যেষ্ঠ সচিব হিসেবে অবসরগ্রহণ করেন। সরকারি চাকরি থেকে পরিপূর্ণ অবসরে যাওয়ার পর তিনি ব্র্যাক বিশ্ববিদ্যালয়ে অধ্যাপনা করেছেন।
সমালোচনা
কাজী হাবিবুল আউয়াল আইন মন্ত্রণালয়ের লিগ্যাল অ্যান্ড ড্রাফটিং শাখার অতিরিক্ত সচিবের দায়িত্ব পাওয়ার পর বিচারপতি শাহ আবু নাঈম মমিনুর রহমান ও বিচারপতি শহিদুল ইসলামের আদালত এক রায়ে তার নিয়োগ অবৈধ ঘোষণা করে ২০১০ সালে রায় দেন। তাছাড়াও সচিব থাকা অবস্থায় বিধিবহির্ভূতভাবে দুই বিচারককে অবসরে পাঠানোর ঘটনায় সংসদীয় কমিটি তাকে তলব করলে তিনি ঘটনার দায় নিয়ে ক্ষমা চান। বিচারকদের স্বার্থ রক্ষা না করা, বিচারকদের স্বতন্ত্র বেতন-ভাতা দিতে সরকারকে বাধা দেয়াসহ তার নানান বিতর্কিত কর্মকাণ্ডের অভিযোগে আদালতের বিচারকসহ বিচারবিভাগীয় কর্মকর্তারা তার অপসারণ দাবিতে আন্দোলন করেছিলেন।
গ্রন্থ
কাজী হাবিবুল আউয়ালের প্রকাশিত গ্রন্থের মধ্যে রয়েছে:-
ব্যক্তিগত জীবন
কাজী হাবিবুল আউয়াল ব্যক্তিগত জীবনে বিবাহিত। তার স্ত্রী সাহানা আক্তার খানম। এই দম্পতির তিন মেয়ে।
মুখ্য উপনিষদ
বিষয়বস্তু
মুখ্য উপনিষদগুলো সম্ভবত ৬০০ ও ৩০০ খৃষ্টপূর্বাব্দের মধ্যে রচিত হয়েছিল, এবং বেদের অন্তভাগে এগুলো রয়েছে। অধিকাংশ হিন্দু পণ্ডিত দশটি উপনিষদকে মুখ্য উপনিষদ হিসাবে বিবেচনা করেন, কিন্তু বর্তমানে কিছু পণ্ডিত এই তালিকায় শ্বেতাশ্বেতর, কৌষীতকি ও  মৈত্রায়ণীয়কে অন্তর্ভুক্ত করেছেন।     বেদান্তের প্রধান বিদ্যাপীঠের প্রতিষ্ঠাতা, যেমন, আদি শঙ্কর ও মধ্বাচার্য এই দশটি প্রধান উপনিষদের উপর ভাষ্য লিখেছেন। যদিও রামানুজ মুখ্য উপনিষদের উপর স্বতন্ত্র ভাষ্য লেখেননি, তবুও তিনি তাঁর শ্রী ভাষ্যে উপনিষদের শত শত মন্ত্র উদ্ধৃত করেছেন। রামানুজের বংশে, তার অনুসারী, রঙ্গারামানুজ, ১৬০০-এর দশকের প্রায় সমস্ত প্রধান উপনিষদের উপর ভাষ্য লিখেছিলেন।
মুখ্য উপনিষদগুলো সকল হিন্দুদের দ্বারা শ্রুতি বা হিন্দুধর্মের সবচেয়ে গুরুত্বপূর্ণ ধর্মগ্রন্থ হিসেবে গৃহীত হয়। প্রধান উপনিষদগুলোকে তিনটি শ্রেণিতে বিভক্ত করা হয়েছে: গদ্য (তৈত্তিরীয়, ঐতরেয়,  ছান্দোগ্য, বৃহদারণ্যক, মাণ্ডুক্য) ও পদ্য (ঈশ, কঠ,  মুণ্ডক) এবং গদ্য-পদ্য উভয়ে রচিত (কেন, প্রশ্ন)।
চেক প্রজাতন্ত্র ফুটবল অ্যাসোসিয়েশন
চেক প্রজাতন্ত্র ফুটবল অ্যাসোসিয়েশন (Fotbalová asociace České republiky, Football Association of the Czech Republic; এছাড়াও সংক্ষেপে সিআরএফএ নামে পরিচিত) হচ্ছে চেক প্রজাতন্ত্রের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০১ সালের ১৯শে অক্টোবর তারিখে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৩ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর চেক প্রজাতন্ত্রের রাজধানী প্রাগে অবস্থিত।
ইতিহাস
১৯০১ সালের ১৯শে অক্টোবর তারিখে অস্ট্রো-হাঙ্গেরীয় নির্বাচনী এলাকা কিংডমে প্রথম পূর্বসূরী বোহেমিয়ান ফুটবল ইউনিয়ন হিসেবে প্রতিষ্ঠিত হয়েছিল। ১৯২২ থেকে ১৯৯৩ সাল পর্যন্ত চেকোস্লোভাকিয়ার অস্তিত্বের সময় এই সমিতিটি চেকোস্লোভাক ফুটবল অ্যাসোসিয়েশন (Československá asociace fotbalová; সিএসএএফ) নামে পরিচিত ছিল এবং এটি চেকোস্লোভাকিয়া জাতীয় ফুটবল দলকে নিয়ন্ত্রণ করত। চেকোস্লোভাকিয়া বিভাজনের পরে সমিতি ২০১১ সালের জুন পর্যন্ত, বোহেমিয়ান-মোরাভিয়ান ফুটবল ফেডারেশন (Českomoravský fotbalový svaz; সিএমএফএস) নামটি ব্যবহার করে।
স্টিফেন জেরার্ড ও'ডোনেল
১৯৯৮–৯৯ মৌসুমে, স্কটিশ ফুটবল ক্লাব উইশ উইকোম্ব ওয়ান্ডারার্সের যুব পর্যায়ের হয়ে খেলার মাধ্যমে ও'ডোনেল ফুটবল জগতে প্রবেশ করেছেন এবং পরবর্তীকালে আরেবডিন এবং সেল্টিকের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯–১০ মৌসুমে, স্কটিশ ক্লাব পার্টিক থিসলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; পার্টিক থিসলের হয়ে তিনি ১২১ ম্যাচে ৯টি গোল করেছেন। অতঃপর ২০১৫–১৬ মৌসুমে তিনি বিনামূল্যে লুটন টাউনে যোগদান করেছেন। লুটন টাউনে ২ মৌসুম অতিবাহিত করার পর কিলমারনকের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১২২ ম্যাচে ৭টি গোল করেছেন। ২০২০–২১ মৌসুমে, তিনি প্রায় ০০ মিলিয়ন ইউরোর বিনিময়ে কিলমারনক হতে মাদারওয়েলে যোগদান করেছেন।
২০১৩ সালে, ও'ডোনেল স্কটল্যান্ড অনূর্ধ্ব-২১ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৮ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১৫-এর অধিক ম্যাচে অংশগ্রহণ করেছেন।
ব্যক্তিগতভাবে, ও'ডোনেল বেশ কিছু পুরস্কার জয়লাভ করেছেন, যার মধ্যে ২০১২–১৩ মৌসুমে পিএফএ স্কটল্যান্ডের বর্ষসেরা দলে অন্তর্ভুক্ত ছিলেন। দলগতভাবে, ও'ডোনেল এপর্যন্ত ১টি শিরোপা জয়লাভ করেছেন, যা তিনি পার্টিক থিসলের হয়ে জয়লাভ করেছেন।
প্রারম্ভিক জীবন
স্টিফেন জেরার্ড ও'ডোনেল ১৯৯২ সালের ১১ই মে তারিখে স্কটল্যান্ডের বেলশিলে জন্মগ্রহণ করেছেন এবং সেখানেই তার শৈশব অতিবাহিত করেছেন।